هادي واحدسنه أو اكتر أو اقل مبقيتش عاقله لكن عاقله علا واحد المشهد تمنيت لو كانت عندي كمره التلفون فداك الوقت شفت واحد البوليس شانق علا واحد صاحب درجه ناريه يمكن عامل مخالفه وقفت سياره يبدو لبوليسي أو كوميسير المهم كان داك البوليسي كيقول لصاحب السياره نعام السي واحد الكميه من السبان القدره للي تعف أي ادن سماعها كانت تخرج من فم داك الشخص للي يعلم الله الرتبه ديالو بقا علا الرجل مسكين يا الفاعل التارك وتهديدات وحسيت بالغيض مكان الرجل علاش هاد الحكره دار مخالفه مبغاش يمتثل للقوانين خودو الدراجه ديالو منغير ماتمسحو بكرامتو لأرض ومره عوتاني شفت منضر يثبت لنا أن بزاف البشر حكار وخصو غير الفرصه باش يدوس علا بنادم مجموعه من البوليس دايرين بكروسه رجل فوق السبعين عليها حب الملوك واحد من البوليس قلب الكروسه وشتف علا نعمه الله ومبردش ليه القلب وبقا يهدد الرجل ويقوليه والله كما ولادي للي نخاف عليهم حتی نديرلك ونفعل وشتائم لا مبر لها متعرفش شنو ف مخد دالك البوليسي واش كيتخيل أنو مالك لأرض ولا واعي أنو مجرد خدام فيها كاغيره وبغا يفرع الكبت والسم للي عندو فأي حد